Dagplejer og børnehaver i Aabybro var mødt op foran Skipper Clement Børnehave for at fejre dette års børnekarneval. I 12 år har Aabybros Børnekarneval været nedlagt, men i år ville Aaby Vest dagtilbudsleder, Karen-Marie Corneliussen, have traditionen tilbage. - Nu har børnekarneval været væk i 12 år, og nu synes vi, at det kunne være rigtig fint at have noget fælles at samles om igen, siger hun. I alt deltog omkring 1000 mennesker, hvoraf cirka 300 var børn. Både forældre, bedsteforældre og søskende var også med i optoget. - Karneval i sig selv er utrolig smittende, og det er en stor glæde at overvære, hvor glade børne bliver af det, siger Karen-Marie Corneliussen. ​ Både børn og pædagoger var klædt ud efter årets tema, som var trolde.

Referat:
Efter godt 12 år er Aabybro Børnekarneval tilbage. Fredag var over 1000 mødt op for at overvære eller være en del af karnevallet gennem byen.